钦定古今图书集成/明伦汇编/闺媛典/第129卷 > 阙氏马氏
## 钦定古今图书集成/明伦汇编/闺媛典/第129卷 > 阙氏马氏

按《扬州府志》：“阙氏、马氏，皆江都人。阙适管贤，马适管
哲。贤、哲同母兄弟，二妇，事姑至孝。贤病亡，阙年二十
六，遗襁褓，孤失明。父母欲夺其志，阙曰：‘妾心已死，但
身存耳。非姑老子幼，则索我泉下矣’。未几，哲亦夭，马
年二十一，无出。姑曰：‘尔姒差长，尔再适可也’。马泣曰：
‘姒为伯守，我独背夫，何面目存天地间耶’？”娣姒相与
纺绩养姑，姑终，丧祭尽礼。太守陈贞奏旌其门。